**Forretningsorden til årsmøte for Parat gruppa/klubben ved bedrift/virksomhet/etat 20..**

(tekst bør endres slik at de passer til de ulike vedtekter og prosedyrer man har lokalt)

**Hensikt:**

Forretningsorden er kjørereglene for avvikling av årsmøtet.

En tydelig og enkel forretningsorden vil sikre en ryddig og forutsigbar gjennomføring av årsmøtet.   
Årsmøtet skal vedta forretningsorden. Dette er viktig fordi medlemmene da er bundet seg til å følge kjørereglene og det blir enklere for dirigent/møteleder å styre møtet på en upartisk og ryddig måte.

1. Årsmøte ledes av den valgte dirigenten/møteleder/ordstyrer. (Heretter bare nevnt som dirigent)   
   Styreleder/hovedtillitsvalgt leder årsmøtet frem til valg av dirigent er gjort.  
   Deretter overtar den valgte dirigent som møteleder
2. Protokoll føres av den valgte referenten
3. Representanter som ber om ordet til forretningsorden eller dagsorden, har 1 min. taletid. Dette signaliseres ved å vise T-tegn med hendene.
4. Deltakere som ønsker å ta ordet under saksbehandlingen viser dette på følgende måte:  
   **Innlegg:** En hånd rettes været.  
   Dette er nye talere på talerlisten, som har meninger om saken  
   **Replikk:** Dette er en kommentar eller svar på det siste innlegget. Replikker til innlegg prioriteres foran nye innlegg.  
   Det tillates en svarreplikk fra den som har holdt innlegget
5. Ingen representant gis rett til ordet mer enn 3 ganger i samme sak. Dirigenten kan be om saksopplysninger fra enkeltpersoner uten at dette regnes om innlegg fra vedkommende så lenge svaret kun gir de etterspurte opplysningene.
6. Dirigentene kan foreslå begrensning av taletiden og anledning til replikker når tidsplanen tilsier det.
7. Når tiden for en sak er brukt opp settes det strek. Det vil si at ingen flere innlegg tillates. Dirigenten informerer om at strek settes etter siste taler på listen, før ny taler melder seg.
8. Alle forslag må leveres skriftlig til dirigenten, og være undertegnet med representantens navn. Forslag kan bare fremmes i saker som står på saklisten. Tidligere forslag kan ikke trekkes tilbake og nye forslag ikke settes fram etter at strek er satt, eller saken er tatt opp til votering.
9. Alle beslutninger avgjøres med alminnelig flertall, dersom ikke vedtektene krever annet flertall. Blanke stemmesedler teller ikke, og stemmene regnes som ikke avgitt.
10. I protokollen føres det inn hvem som har hatt ordet i sakene, forslag og vedtak med antall stemmer for og imot.
11. Mobiltelefonen skal være avslått/på lydløs.